OpenLLM-France/wikimedia huggingface dataset:
# Sota el foc

Sota el foc (títol original: Under Fire) és una pel·lícula estatunidenca de 1983 ambientada a Nicaragua durant l'any 1979, en els últims dies de la dictadura d'Anastasio Somoza seguits del triomf de la Revolució Sandinista. La història és fictícia, però està inspirada en fets històrics reals. Ha estat doblada al català.

## Argument

El fotògraf de guerra estatunidenc Russell Price (Nick Nolte) es troba en la Nicaragua de 1979 per realitzar un reportatge sobre la revolució contra el dictador Anastasio Somoza. Li costa informar amb neutralitat a la vista de la crueltat de la lluita de la població civil contra la Guàrdia Nacional. Quan la guerrilla del FSLN li encarrega una fotografia del comandant Rafael, un dels seus líders més populars, del que es diu que està mort, Price es veu involucrat en els esdeveniments. Al costat dels seus col·legues Claire (Joanna Cassidy) i Alex (Gene Hackman) ha d'ocultar-se perquè no el trobi la Guàrdia Nacional, que compta amb l'ajuda del amoral mercenari estatunidenc Oates (Ed Harris), un vell conegut de Price.

## Repartiment

* Nick Nolte: Russell Price
* Joanna Cassidy: Claire
* Gene Hackman: Alex Grazier
* Ed Harris: Oates
* Jean-Louis Trintignant: Marcel Jazy
* Alma Martínez: Isela
* René Enríquez: Anastasio Somoza Debayle
* Richard Masur: Hub Kittle
* Jorge Zepeda: Rafael
* Jenny Gago: Miss Panamà

## Antecedents reals

Part de la història està inspirada en el cas real del periodista estatunidenc Bill Stewart, qui al juny de 1979 va ser assassinat a Managua, al costat del seu intèrpret nicaragüenc Juan Espinoza, a mans de la Guàrdia Nacional de Somoza. El crim, que va ser registrat per la càmera de Stewart, va provocar repulsa internacional i va motivar que l'administració Carter posés fi a 43 anys de suport militar nord-americà a la dictadura somocista, la qual cosa va permetre el triomf de la revolució sandinista al mes següent.

## Producció

Va ser rodada en el sud-est de Mèxic, exactament a Chiapa de Corzo, Chiapas, usant: localitzacions el Cañon de Sumidero i una petita colònia del municipi de Chiapa de Corzo anomenada América Libre i a Oaxaca de Juárez, Oaxaca, destacant diversos edificis històrics d'aquesta.

## Banda sonora

La banda sonora, composta per Jerry Goldsmith i interpretada pel guitarrista de jazz Pat Metheny, va estar nominada a l'Oscar. La peça instrumental que apareix en els crèdits finals ("Nicaragua") va ser utilitzada per Quentin Tarantino per musicalitzar una escena de la pel·lícula Django Unchained (2012).

## Vegeu també

* Salvador (1986), pel·lícula d'Oliver Stone de temàtica similar, ambientada en la guerra civil salvadorenca.

## Referències

* ↑ esadir.cat. Sota el foc. esadir.cat.
* ↑ «Under Fire». The New York Times.
# Silverton (Colorado)

Silverton és una població del Comtat de San Juan (Colorado) als Estats Units d'Amèrica.

## Demografia

Segons el cens del 2000, Silverton tenia 531 habitants, 255 habitatges, i 149 famílies. La densitat de població era de 253,1 habitants per km².
Dels 255 habitatges en un 24,7% hi vivien nens de menys de 18 anys, en un 43,5% hi vivien parelles casades, en un 9,4% dones solteres, i en un 41,2% no eren unitats familiars. En el 36,9% dels habitatges hi vivien persones soles el 4,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,06 i el nombre mitjà de persones que vivien en cada família era de 2,63.
Per edats la població es repartia de la següent manera: un 20,7% tenia menys de 18 anys, un 4% entre 18 i 24, un 28,4% entre 25 i 44, un 39,9% de 45 a 60 i un 7% 65 anys o més.
L'edat mediana era de 44 anys. Per cada 100 dones de 18 o més anys hi havia 110,5 homes.
La renda mediana per habitatge era de 30.486 $ i la renda mediana per família de 39.375 $. Els homes tenien una renda mediana de 30.588 $ mentre que les dones 19.886 $. La renda per capita de la població era de 16.839 $. Entorn del 14% de les famílies i el 21,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Silverton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 1r agost 2010].
* ↑ «Geographic Comparison Table- Silverton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 1r agost 2010].
# Silverthorne

Silverthorne és una població dels Estats Units a l'estat de Colorado. Segons el cens del 2000 tenia 3.196 habitants.

## Demografia

Segons el cens del 2000, Silverthorne tenia 3.196 habitants, 1.103 habitatges, i 736 famílies. La densitat de població era de 389,3 habitants per km².
Dels 1.103 habitatges en un 36,2% hi vivien nens de menys de 18 anys, en un 53% hi vivien parelles casades, en un 6,7% dones solteres, i en un 33,2% no eren unitats familiars. En el 13,8% dels habitatges hi vivien persones soles el 0,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,9 i el nombre mitjà de persones que vivien en cada família era de 3,14.
Per edats la població es repartia de la següent manera: un 23,1% tenia menys de 18 anys, un 14,8% entre 18 i 24, un 42,3% entre 25 i 44, un 17,8% de 45 a 60 i un 2% 65 anys o més.
L'edat mediana era de 30 anys. Per cada 100 dones de 18 o més anys hi havia 140,7 homes.
La renda mediana per habitatge era de 58.839 $ i la renda mediana per família de 61.715 $. Els homes tenien una renda mediana de 31.983 $ mentre que les dones 27.172 $. La renda per capita de la població era de 24.271 $. Entorn del 2,9% de les famílies i el 7,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Silverthorne». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 1r agost 2010].
* ↑ «Geographic Comparison Table- Silverthorne». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 1r agost 2010].
# Scranton (Iowa)

Scranton és una població dels Estats Units a l'estat d'Iowa. Segons el cens del 2000 tenia 604 habitants.

## Demografia

Segons el cens del 2000, Scranton tenia 604 habitants, 258 habitatges, i 157 famílies. La densitat de població era de 124 habitants/km².
Dels 258 habitatges en un 28,7% hi vivien nens de menys de 18 anys, en un 50% hi vivien parelles casades, en un 7,8% dones solteres, i en un 38,8% no eren unitats familiars. En el 34,9% dels habitatges hi vivien persones soles el 17,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 3,05.
Per edats la població es repartia de la següent manera: un 26,5% tenia menys de 18 anys, un 7,8% entre 18 i 24, un 22,4% entre 25 i 44, un 24,2% de 45 a 60 i un 19,2% 65 anys o més.
L'edat mediana era de 39 anys. Per cada 100 dones de 18 o més anys hi havia 90,6 homes.
La renda mediana per habitatge era de 29.375 $ i la renda mediana per família de 38.542 $. Els homes tenien una renda mediana de 27.411 $ mentre que les dones 17.188 $. La renda per capita de la població era de 13.836 $. Entorn del 10,6% de les famílies i el 13,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Scranton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Scranton». American Fact Finder. Oficina del Cens dels Estats Units, 12-01-2010.
# Sr. Wilson

Xavi Ojeda Serra (Granollers), conegut artísticament com a Sr. Wilson, és un cantant de reggae català. En les seves lletres critica la classe política, l'estratificació social i la religió.

## Biografia

Les primeres incursions de Sr. Wilson en la música van començar a Conca l'any 2005 al costat del veterà col·lectiu Jump'n'Jawah Sound, amb el qual va col·laborar en la creació de riddims i en l'enregistrament de senzills. El 2007 va aparèixer el primer tema oficial de Senyor Wilson, «Jah Guide».
El 2008 aquest jove singjay va tornar a Barcelona i va entrar en contacte amb Àlex i Marc de Badalonians Sound, amb qui va començar una bona relació d'amistat. Sr. Wilson va acompanyar Badalonians Sound en gairebé totes les seves sessions com a toaster realitzant també petites sessions de punxadiscos. La seva primera maqueta, Temas sueltos 2007-2010, va recopilar els temes creats i gravats des de la seva arribada a Barcelona.
Influenciat pel dancehall i la cultura hip-hop, Sr. Wilson disposa d'una veu que li permet des de cantar melòdicament fins a rimar rap combatiu atent als beats que sonen en cada moment, ja sigui per mitjà de «Chatty Chatty», «Cambio de mentalidad», «Ahora lo sabes» o «Forget Me Not». Segons el propi cantant, tot i que lluita per la legalització de la marihuana, també hi ha coses més importants de què parlar en els seus discos.

## Discografia

* Temas sueltos (2007-2010)
* Good man style (New Beats/Kasba Music, 2012)
* Sr. Wilson meets Genis Trani - Back to the rub a dub (Eterno Miusik, 2014)
* Paso firme (MAD91, 2015)
* Sr Wilson & The Island Defenders - 24/7 (La Panchita Records, 2017)
* Rutas interestelares (amb Griffi, Guspira Records/Del Palo Records 2023)
* Mundo 1 (amb Griffi, 2024)

## Referències

* ↑ «Copia archivada». Arxivat de l'original el 9 d'octubre de 2014. [Consulta: 21 febrer 2014].
* ↑ Paretas, Laia. «Zebrass i Sr Wilson han protagonitzat el darrer concert de l'Espai Jove La Nau». RTV Vilafranca, 23-07-2020. [Consulta: 11 agost 2020].
* ↑ Gil Royo, Alfonso. «El dub es la parte más espiritual del reggae» (en castellà). Mondo Sonoro, 05-01-2018. [Consulta: 11 agost 2020].
* ↑ Núñez, Sergi. «Sr. Wilson: «Cal prioritzar la qualitat per sobre de la quantitat»». Enderrock.cat, 23-10-2023. [Consulta: 8 agost 2024].
* ↑ «Sr. Wilson y Griffi siguen colaborando en “TU SABES COMO”» (en castellà). Mondo Sonoro, 10-05-2024. [Consulta: 8 agost 2024].
# Sivakí

Sivakí (en rus: Сиваки) és un poble (un possiólok) de l'óblast de l'Amur, a Rússia, que el 2018 tenia 1.681 habitants, pertany al districte de Magdagatxi.

## Referències

* ↑ «Регионы и города России».
# Spalax judaei

Spalax judaei és una espècie de rata talp cega de la família dels espalàcids. Es tracta d'un rosegador subterrani endèmic del centre d'Israel. Viu en zones de sòl sec i lleuger, cosa que fa que S. judaei no necessiti uns nivells d'hemoglobina i hematòcrit tan elevats com els de S. golani i S. galili. Se n'han trobat exemplars a prop del quibuts de Lahav.
Estudis científics han suggerit que S. judaei i S. golani podrien ser immunes al desenvolupament de tumors.

## Referències

* ↑ Shams, I.; Avivi, A.; Nevo, E «Hypoxic stress tolerance of the blind subterranean mole rat: Expression of erythropoietin and hypoxia-inducible factor 1α» (PDF) (en anglès). Proc Natl Acad Sci U S A., 101, 26, 2004, pàg. 9.698-9.703.
* ↑ Wilson, D. E.; Reeder, D. M. (editors). Mammal Species of the World. A Taxonomic and Geographic Reference (en anglès). 2 volums. 3a edició. Baltimore: Johns Hopkins University Press, 2005. ISBN 978-0-8018-8221-0.
* ↑ Cormier, Z. «Blind mole rats may hold key to cancer» (en anglès). Nature, 05-11-2012. [Consulta: 15 novembre 2012].
Espècies vivents d'espalàcids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Myospalacinae :
Rhizomyinae :
Spalacinae :
Categoria :
# Spalacopus cyanus

Spalacopus cyanus és una espècie de mamífer rosegador de la família Octodontidae. És monotípic dins del gènere Spalacopus. És endèmic de Xile, on viu a l'oest dels Andes.

## Referències

* ↑ Lessa, E.; Ojeda, R.; Bidau, C. Spalacopus cyanus. UICN 2008. Llista Vermella d'espècies amenaçades de la UICN, edició 2008, consultada el 6 febrer 2015.
# Speex

Speex és un format de compressió d'àudio de patent lliure especialment dirigit al discurs o la parla. Speex está subjecte a la llicència BSD i s'utilitza amb el contenidor Ogg de la Fundació Xiph.org, funcionant com a complement del projecte Ogg Vorbis.
El projecte Speex es diferencia dels altres per proporcionar una lliure alternativa als propietaris dels còdecs de discurs. Per altra banda, s'adapta bé als usos d'internet i proporciona les característiques útils les quals manquen a la majoria dels codecs.

## Tecnologia

Speex es basa en CELP (algorisme de compressió per pèrdua) i es dissenya per comprimir la veu en els bitrates que s'estenen a partir dels 2 als 44 kbps. Algunes de les característiques de Speex inclouen:
* Banda estreta (8 kHz), banda ampla (16 kHz), i compressió ultra-banda ampla (32 kHz) en el mateix bitstream (flux de bits).
* Codificació estereofònica de la intensitat.
* Ocultació de la pèrdua de paquets.
* Operació de la variable de Bitrate (utilitza més bits quan es troba amb un àudio més difícil de codificar, i viceversa).
* Detecció de l'activitat de la veu (detecta si algú està o no parlant, i s'ajusta depenent del resultat).
* Transmissió discontínua (Speex pot parar d'enviar dades si creu que tot està ok. Per exemple, quan no hi ha dades de veu).

## Comparació de característiques

multi-rate: permet que el còdec canvïi dinàmicament el seu bitrate.
encaixat: encaixa bitstreams de banda estreta a bitstreams de banda ampla.
VBR: bitrate variable.
PLC: oculta la pèrdua de paquets.
Bit-robust: resistent a la corrupció en els nivells de bits (xarxes sense fils).

## Enllaços externs

* Pàgina Oficial de Speex
* Projecte Ogg
* Vorbis
# Sergi Cameron i Tapia

Sergi Cameron Tapia (Barcelona, 29 d'octubre de 1987) és un director, productor, muntador i músic català. Codirector de la productora Nanouk Films que produeix, entre d'altres, documentals, ficció, videoclips, projectes de museografia, interactius i publicitat. Ha rebut el Premi Internacional de la Crítica (FIREPRESCI), al festival Message to Man de Sant Petersburg, pel documental Bugarach. Sergi Cameron Tapia va viure fins a l'adolescència al barri de Sant Andreu de Palomar de Barcelona. Als 18 anys, va entrar a l'Escola Superior de Cinema i Audiovisuals de Catalunya (ESCAC).
L'any 2019, va dirigir el documental Niños somos todos, sobre el viatge iniciàtic a Bolívia del Niño de Elche, un acostament a diferents realitats socials i musicals que li permet reflexionar sobre la seva pròpia vida, la seva personalitat, l'aprenentatge de la música i la relació entre el seu art i la seva família.

## Obres
### Filmografia com a director

* Ovis (curtmetratge, 2009)
* Radiografia d'Espanya en tres actes (curtmetratge,2012)
* El cas dels catalans (2014)
* Coses estranyes que brillen (curtmetratge. 2014)
* Bugarach (documental, 2014)
* Totes les històries (curtmetratge, 2018)
* Niños somos todos (documental, 2019)

### Projectes museogràfics com a director

* "Connectivitat, societat, creativitat" Exposició Centre d'Arts Santa Mònica (2012)
* Centre d'Interpretació Calafell (2014)
* Exposició 3 del Castell de Montjuic (2015)

### Filmografia destacada com a productor

* Migranland (2014)
* Els anys salvatges (2014)
* Bugarach (2014)
* Dead Slow Ahead (2015)
* Alcaldessa (2016, Gaudí al millor documental 2017)
* Yo la busco (2018)
* Gang (curtmetratge, 2019)
* Ojos negros (2019)

### Filmografia com a muntador

* Limbo Star: diez, cuenta atrás (2010)
* Le Cordon (2011)
* The Afterlife (2012)
* Como abrir una botella de vino y un zapato (2012)
* Cromosoma 5 (2013)

### Filmografia com a músic

* Cromosoma 5 (supervisió musical,2013)
* Els anys salvatges (2014)
* El cas dels catalans (supervisió musical, 2014)

## Premis i nominacions
### Nominacions

* 2015: Gaudí a la millor pel·lícula documental per Bugarach
* 2015: Gaudí a la millor música original per Els anys salvatges

## Referències

* ↑ «El documental ‘Bugarach' de Ventura Durall, Sergi Cameron y Salvador Sunyer, dará la vuelta al mundo». visioncineytv.es. Arxivat de l'original el 2014-12-11 [Consulta: 3 desembre 2014].
* ↑ In-Edit. «IN-EDIT :: Niños somos todos». [Consulta: 25 gener 2020].
* ↑ «Totes les històries». Catalans Films & Tv. [Consulta: 25 gener 2020].
* ↑ Bassols, Marta. «El flamenco es un arte sin origen ni objetivo. Es el arte de la falsificación absoluta», 04-12-2019. [Consulta: 25 gener 2020].
* ↑ «‘Alcaldessa’ s'endú el Gaudí al millor documental la nit que triomfa 'Un monstre em ve a veure'», 30-01-2017. [Consulta: 25 gener 2020].

## Enllaços externs

* Pàgina web Nanouk
# Societat Cooperativa d’Art Tinga Tinga

Societat Cooperativa d'Art Tinga Tinga (TACS) (en anglès, Tingatinga Arts Cooperative Society) és una cooperativa d'artistes de Tanzània de l'estil de pintura coneguda com a tinga tinga. La cooperativa és una escola de pintura, però també promou vendes d'art internacionalment perquè els seus membres es puguin guanyar la vida.
La cooperativa es va fundar després de la tràgica mort del creador de l'estil tinginga, Edward Saidi Tingatinga, per tal de donar continuïtat a aquest estil. Es va registrar formalment el 28 de juliol de 1990 a Dar es Salaam. La família i els amics de Tingatinga van adoptar el seu estil artístic, el van donar a conèixer i també van introduir noves idees de manera que l'art tingatinga va acabar convertint-se en una forma d'art pròpia de la identitat cultural de Tanzània.
La cooperativa Tinga Tinga reuneix prop d'un centenar de pintors, homes i dones. Molts d'aquests pintors es consideren hereus de l'art d'Eduardo Saidi Tingatinga, d'altres experimenten amb noves formes i motius.
A mitjans dels anys noranta, l'associació de desenvolupament suïssa Helvetas va promoure una exposició d'art tinga tinga que va recórrer diverses ciutats suïsses. Amb els ingressos, es va construir un edifici per a la cooperativa a Dar es Salaam. Helvetas també va donar suport a la cooperativa en matèria de gestió, organització i màrqueting. Des de 2007 l'objectiu de la cooperativa és ser independent administrativament i financera, i també promoure la cultura viva de Tanzània.

## Referències

* 1 2 3 4 Tingatinga Arts Cooperative Society. Alirita: 28 majo 2020
* 1 2 Tingatinga Arts Cooperative Society - TingaTinga African Art Arxivat 2020-09-26 a Wayback Machine.. Alirita: 28 majo 2020
* ↑ Tingatinga Arts Cooperative Society. Alirita: 28 majo 2020

## Vegeu també

* Art africà

## Enllaços externs

* Tingatinga Arts Cooperative Arts (Dar es Salaam) | Tripadvisor. Consultat: 28 de maig de 2020
# Starr

* Per a altres significats, vegeu «Starr (desambiguació)».
Starr és una població dels Estats Units a l'estat de Carolina del Sud. Segons el cens del 2000 tenia 173 habitants.

## Demografia

Segons el cens del 2000, Starr tenia 173 habitants, 74 habitatges i 50 famílies. La densitat de població era de 45,1 habitants/km².
Dels 74 habitatges en un 24,3% hi vivien nens de menys de 18 anys, en un 59,5% hi vivien parelles casades, en un 5,4% dones solteres, i en un 31,1% no eren unitats familiars. En el 27% dels habitatges hi vivien persones soles el 12,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,82.
Per edats la població es repartia de la següent manera: un 19,1% tenia menys de 18 anys, un 9,2% entre 18 i 24, un 26% entre 25 i 44, un 31,8% de 45 a 60 i un 13,9% 65 anys o més.
L'edat mediana era de 40 anys. Per cada 100 dones de 18 o més anys hi havia 91,8 homes.
La renda mediana per habitatge era de 34.167 $ i la renda mediana per família de 41.875 $. Els homes tenien una renda mediana de 27.250 $ mentre que les dones 21.875 $. La renda per capita de la població era de 16.350 $. Entorn del 25% de les famílies i el 29,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Starr». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Starr». American Fact Finder. Oficina del Cens dels Estats Units, 12-01-2010.
# Starr (desambiguació)

«Starr» té aquests significats:

## Vegeu també

* Star
# Stadt Der Verlorenen Seelen

Stadt Der Verlorenen Seelen (La ciutat de les ànimes perdudes) és una pel·lícula alemanya del 1983 dirigida per Rosa von Praunheim. La pel·lícula és una sàtira musical de baix pressupost, un relat de ficció sobre la vida espantosa d'un grup d'excèntrics artistes de cabaret que han vingut d'Amèrica a Berlín a la recerca d'acceptació social i un lloc on donar ple regnat a la seva naturalesa creativa. Protagonitzada per l'actriu, cantant afroamericana i drag-queen Angie Stardust, la cantant punk transgènere Jayne County i la travesti Tara O'Hara. County va donar el títol a la pel·lícula i va escriure el seu tema principal.

## Repartiment

* Jayne County com a Leila
* Angie Stardust com ella mateixa
* Manfred Finger com ell mateix
* Judith Flex com a Judith
* Helga Goetze com a ella mateixa
* Gerhard Helle com a Gerhard
* Rolf Holzhütter com a Rolf
* Lotti Huber - 'sense nom'
* Katja Kunik - "sense nom"
* Joaquín La Habana com ell mateix
* Burghard Mauer - "sense nom"
* Gary Miller com a Gary
* Lorraine Muthke com Loretta
* Tara O'Hara com a ella mateixa
* Rainer-Götz Otto - "sense nom"
* Wolfgang Schumacher - "sense nom"

## Notes

* ↑ Murray, Images in the Dark, p. 108

## Referències

* Murray, Raymond. Images in the Dark: An Encyclopedia of Gay and Lesbian Film and Video. TLA Publications, 1994, ISBN 978-1-880707-01-2

## Enllaços externs

* Stadt Der Verlorenen Seelen a YouTube
# Stadskanaal

Stadskanaal (en groninguès, Knoal) és un municipi de la província de Groningen, al nord dels Països Baixos. L'1 de gener del 2009 tenia 33.472 habitants repartits sobre una superfície de 119,96 km² (dels quals 2,11 km² corresponen a aigua).

## Centres de població

Alteveer, Barlage, Blekslage, Braamberg, Ceresdorp, Höchte, Holte, Horsten, Kopstukken, Mussel, Musselkanaal, Onstwedde, Oomsberg, Smeerling, Stadskanaal, Sterenborg, Ter Maarsch, Ter Wupping, Veenhuizen, Vledderhuizen, Vledderveen, Vosseberg i Wessinghuizen.

## Fills il·lustres

* Cornelis Dopper (1870-1939) compositor musical.

## Resultat eleccions municipals de 2006

| Partit | % | Regidors |
| PvdA | 40,5 | 10 |
| CDA | 22,0 | 5 |
| ChristenUnie | 14,7 | 4 |
| VVD | 9,6 | 2 |
| Gemeentebelangen | 8,3 | 2 |
| GroenLinks | 3,4 | - |
| D66 | 1,5 | - |
| Total | 59,1 | 23 |

## Enllaços externs

* www.stadskanaal.nl